ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
2022 ലെ പത്മ വിഭൂഷൺ, പത്മ ഭൂഷൺ, പത്മ ശ്രീ പുരസ്കാരങ്ങൾ രാഷ്ട്രപതി ഭവനിൽ ഇന്ന് നടക്കുന്ന സിവിൽ ഇൻവെസ്റ്റിച്ചർ ചടങ്ങ്-II-ഇൽ രാഷ്ട്രപതി സമ്മാനിക്കും
ന്യൂ ഡൽഹി: മാർച്ച് 28, 2022
2022 ലെ പത്മ വിഭൂഷൺ, പത്മ ഭൂഷൺ, പത്മ ശ്രീ പുരസ്കാരങ്ങൾ രാഷ്ട്രപതി ഭവനിൽ ഇന്ന് നടക്കുന്ന സിവിൽ ഇൻവെസ്റ്റിച്ചർ ചടങ്ങ്-II-ഇൽ, രാഷ്ട്രപതി ശ്രീ രാം നാഥ് കോവിന്ദ് സമ്മാനിക്കും.
ഡോ പ്രഭ ആത്രെ, ശ്രീ കല്യാൺ സിംഗ്  എന്നിവർക്കാണ് പത്മ വിഭൂഷൺ. ശ്രീ വിക്റ്റർ ബാനർജീ, ഡോ സന്ജയ രാജാറാം , ഡോ പ്രതിഭ റെ, ആചാര്യ വഷിഷ്ട്ടാ ത്രിപാട്ടി, ഡോ കൃഷ്ണ മൂർത്തി എല്ലയും ശ്രീമതി സുചിത്ര കൃഷ്ണ എല്ലയും  എന്നിവർ പത്മ ഭൂഷൺ പുരസ്കാരങ്ങൾ ഏറ്റുവാങ്ങും. മാർച്ച് 21 ന് പുരസ്കാര വിതരണത്തിന്റെ ആദ്യ ഘട്ടം  നടന്നിരുന്നു.
ഈ വർഷം ആകെ 128 പത്മ പുരസ്കാരങ്ങൾ നൽകപ്പെടുന്നു. ഇതിൽ രണ്ട് ഇരട്ട അവാർഡ് കേസുകൾ ഉൾപ്പെടുന്നു . നാല് പത്മ വിഭൂഷൺ, 17 പത്മ ഭൂഷൺ, 107 പത്മ ശ്രീ അവാർഡുകൾ എന്നിവ ഉൾപ്പെടുന്നതാണ് പുരസ്കാര ജേതാക്കളുടെ പട്ടിക. അവാർഡിന് അർഹരായവരിൽ 34 പേർ വനിതകളാണ്. വിദേശികൾ/എൻആർഐ/പിഐഒ/ഒസിഐ വിഭാഗത്തിൽ നിന്നുള്ള 10 പേരും, മരണാനന്തര പുരസ്കാര ജേതാക്കളായ 13 പേരും പട്ടികയിൽ ഉൾപ്പെടുന്നു.
RRTN
(Visitor Counter : 176
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 11.20 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
11,20,86,590
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.20 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
പി വി നരസിംഹറാവുവിന്റെ ജന്മവാര്ഷിക ദിനത്തില് പ്രധാനമന്ത്രി അദ്ദേഹത്തിന്റെ സംഭാവനകളെ അനുസ്മരിച്ചു
മുന് പ്രധാനമന്ത്രി ശ്രീ പി വി നരസിംഹ റാവുവിന്റെ ജന്മദിനത്തില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അര്പ്പിച്ചു.
പ്രധാനമന്ത്രി ട്വീറ്റ് ചെയ്തു:
''നമ്മുടെ മുന് പ്രധാനമന്ത്രി ശ്രീ പി വി നരസിംഹ റാവു ജിക്ക് അദ്ദേഹത്തിന്റെ ജന്മദിനത്തില് ശ്രദ്ധാഞ്ജലി അർപ്പിക്കുന്നു . ദേശീയ പുരോഗതിക്ക് അദ്ദേഹം നല്കിയ ശ്രേഷ്ടമായ സംഭാവനകള്ക്ക് രാജ്യം അദ്ദേഹത്തോട് കടപ്പെട്ടിരിക്കുന്നു. മഹാപണ്ഡിതന്, ധിഷണാശാലി എന്നീ നിലകളിലും അദ്ദേഹം വ്യക്തിമുദ്ര പതിപ്പിച്ചിട്ടുണ്ട്.
ND
(
പ്രധാനമന്ത്രിയുടെ ഓഫീസ്
വാരാണസിയിൽ 3.85 കിലോമീറ്റർ നീളമുള്ള പൊതുഗതാഗത റോപ്പ് വേയുടെ നിർമ്മാണത്തെ പ്രധാനമന്ത്രി അഭിനന്ദിച്ചു
വാരാണസിയിൽ 644 കോടി രൂപ ചെലവിൽ 3.85 കിലോമീറ്റർ നീളമുള്ള പൊതുഗതാഗത റോപ്പ് വേയുടെ നിർമാണത്തെ പ്രധാനമന്ത്രി അഭിനന്ദിച്ചു.
വാരണാസിയിൽ 644 കോടി രൂപ ചെലവിൽ നിർമിക്കുന്ന 3.85 കിലോമീറ്റർ നീളമുള്ള പൊതുഗതാഗത റോപ്പ്വേയെക്കുറിച്ച് കേന്ദ്ര റോഡ്, ഗതാഗത, ഹൈവേ മന്ത്രി ശ്രീ നിതിൻ ഗഡ്കരിയുടെ ട്വീറ്റ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു :
“വിശ്വാസത്തിന്റെയും സാങ്കേതികവിദ്യയുടെയും അത്ഭുതകരമായ സംഗമം! വാരണാസിയിൽ ഒരുക്കുന്ന ഈ റോപ്പ് വേ ഭക്തർക്ക് യാത്രാനുഭവം വളരെ രസകരവും അവിസ്മരണീയവുമാക്കുക മാത്രമല്ല, ബാബ വിശ്വനാഥന്റെ ദർശനം സാധ്യമാക്കുകയും ചെയ്യും.
आस्था और टेक्नोलॉजी का अद्भुत संगम! वाराणसी में तैयार हो रहे इस रोप-वे से श्रद्धालुओं के लिए यात्रा का अनुभव बहुत रोचक और यादगार तो होगा ही, इससे बाबा विश्वनाथ के दर्शन में भी उन्हें बहुत सुविधा होगी। https://t.co/AMbBQsdEdr
— Narendra Modi  March 29, 2023
റോഡ് ഗതാഗത, ഹൈവേ മന്ത്രാലയം
ദേശീയപാതകളിൽ മനുഷ്യരുടെയും മൃഗങ്ങളുടെയും മരണം തടയൽ’ എന്ന വിഷയത്തിൽ ദേശീയ ബോധവത്ക്കരണത്തിന് ശ്രീ നിതിൻ ഗഡ്കരി തുടക്കം കുറിച്ചു
(ന്യൂഡൽഹി , ജൂൺ 05, 2020
ദേശീയ പാതകളിലെ ജീവാപായം അവസാനിപ്പിക്കുന്നതിനും മരണനിരക്ക് കുറയ്ക്കുന്നതിനുമായി ജനങ്ങൾക്ക് അവബോധവും ശിക്ഷണവും നൽകേണ്ടതിന്റെ ആവശ്യകതയെക്കുറിച്ച് കേന്ദ്ര ഉപരിതല ഗതാഗത, ദേശീയപാത, സംരംഭകത്വ മന്ത്രി ശ്രീ നിതിൻ ഗഡ്കരി ഊന്നിപ്പറഞ്ഞു.
‘ദേശീയപാതകളിലെ മനുഷ്യരുടെയും മൃഗങ്ങളുടെയും മരണനിരക്ക് തടയുക’ എന്ന വിഷയത്തിൽ യുഎൻഡിപി–-ദേശീയ പാത –-ഗതാഗത മന്ത്രാലയവും സംഘടിപ്പിച്ച ദേശീയ ബോധവൽക്കരണം വീഡിയോ കോൺഫറൻസ് വഴി ഉദ്ഘാടനം ചെയ്ത മന്ത്രി ധാർമ്മികത, സമ്പദ്വ്യവസ്ഥ, പരിസ്ഥിതി എന്നിവയാണ് നമ്മുടെ രാജ്യത്തിന്റെ മൂന്ന് പ്രധാനസ്തംഭങ്ങൾ എന്നും നീരിക്ഷിച്ചു.
പ്രതിവർഷം അഞ്ച് ലക്ഷത്തോളം വാഹനാപകടങ്ങൾക്ക് ഇന്ത്യ സാക്ഷ്യം വഹിക്കുന്നു. അതിൽ 1.5 ലക്ഷത്തോളം പേർക്ക് ജീവൻ നഷ്ടപ്പെടുന്നുണ്ടെന്നും ശ്രീ ഗഡ്കരി പറഞ്ഞു. അടുത്ത മാർച്ച് 31 നകം ഇത് 20 മുതൽ 25 ശതമാനം വരെ കുറയ്ക്കാനുള്ള ശ്രമങ്ങളാണ് നടക്കുന്നതെന്ന് അദ്ദേഹം പറഞ്ഞു.
അയ്യായിരത്തിലധികം ബ്ലാക്ക് സ്പോട്ടുകൾ  തിരിച്ചറിഞ്ഞിട്ടുണ്ട്. അവ ഉൾപ്പെടെ ശരിയാക്കുന്നതിനുള്ള താൽക്കാലികവും സ്ഥിരവുമായ നടപടിക്രമങ്ങൾ അടിയന്തിരമായി സ്വീകരിക്കുന്നുണ്ട് .
റോഡുകളിൽ മൃഗങ്ങളുടെ ജീവൻ സംരക്ഷിക്കേണ്ടതിന്റെ ആവശ്യകതയെക്കുറിച്ച് മന്ത്രാലയം ബോധവാന്മാരാണെന്നും ശ്രീ ഗഡ്കരി അറിയിച്ചു. റോഡ് അല്ലെങ്കിൽ ഏത് അടിസ്ഥാന സൗകര്യ നിർമാണത്തിനിടയിലും വന്യജീവികളെ സംരക്ഷിക്കുന്നതിന് ഡെറാഡൂണിലെ വൈൽഡ്ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യ പുറത്തിറക്കിയ “അടിസ്ഥാന സൗകര്യ നിർമാണത്തിനിടയിലെ വന്യജീവി സംരക്ഷണത്തിനുള്ള പരിസ്ഥിതി സൗഹൃദനടപടികൾ” എന്ന മാനുവലിലെ വ്യവസ്ഥകൾ പാലിക്കാൻ മന്ത്രാലയം എല്ലാ ഏജൻസികളോടും അഭ്യർത്ഥിച്ചു. അതനുസരിച്ച്. റോഡുകളിലെ മൃഗങ്ങളുടെ ദുരന്തകേന്ദ്രങ്ങൾ  കണ്ടെത്താനും മന്ത്രാലയത്തെ അറിയിക്കാനും എൻജിഒകളോടും സാമൂഹ്യ സംഘടനകളോടും അദ്ദേഹം അഭ്യർത്ഥിച്ചു. അതിനനുസരിച്ച് ആവശ്യമായ തിരുത്തൽ നടപടികൾ കൈക്കൊള്ളും.
വന്യമൃഗങ്ങളുടെ ആവാസ വ്യവസ്ഥകൾ തകർക്കുന്നത് ഒഴിവാക്കാൻ എലിവേറ്റഡ് റോഡുകൾ, അടിപ്പാത മേൽപ്പാത എന്നിവ പാരിസ്ഥിതിക വന്യജീവി ഇടനാഴികളായി നിർമ്മിക്കണമെന്ന് ഉപരിതല മന്ത്രാലയം നിർദേശിച്ചിരുന്നു
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.63 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.63 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.12 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 18,317 പേരാണ്. ഇത് ആകെ രോഗബാധിതരുടെ 0.04 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,081 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,41,04,933 ആയി. ദേശീയ രോഗമുക്തി നിരക്ക് 98.77%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,604 പേർക്കാണ്.
കഴിഞ്ഞ 24 മണിക്കൂറിൽ 1,57,218 പരിശോധനകൾ നടത്തി. 90.08 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.08 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.02 ശതമാനമാണ്.
RRTN
മന്ത്രിസഭ
മനുഷ്യ വിഭവ ശേഷി വികസനം സംബന്ധിച്ച് ഇന്ത്യയും അഫ്ഗാനിസ്ഥാനും ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി
മനുഷ്യ വിഭവ ശേഷി വികസനം സംബന്ധിച്ചു സഹകരിച്ചു പ്രവര്ത്തിക്കുന്നതിനായി ഇന്ത്യയും അഫ്ഗാനിസ്ഥാനും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. അഫ്ഗാനിസ്ഥാനിലെ വിദ്യാര്ഥികള്ക്കും വിദ്യാഭ്യാസ സ്ഥാപനങ്ങളിലെ അധ്യാപകര്ക്കും 'സ്വയം' കോഴ്സുകളില് റജിസ്റ്റര് ചെയ്യാന് ധാരണാപത്രം അവസരമൊരുക്കും. അഫ്ഗാനിസ്ഥാനില് വികസിപ്പിച്ച 'സ്വയം' കോഴ്സുകള് ഉപയോഗപ്പെടുത്തുന്നതിനും ഇതു വഴി അവസരം ഒരുങ്ങും. അഫ്ഗാനിസ്ഥാനിലെ അധ്യാപകര്ക്കും വിദ്യാര്ഥികള്ക്കും ഇതിനാവശ്യമായ പരിശീലനം കേന്ദ്ര മനുഷ്യവിഭവ ശേഷി വികസന മന്ത്രാലയം നല്കും.
ഇന്ത്യന് ദേശീയ ഡിജിറ്റല് ലൈബ്രറി, വിര്ച്വല് ലാബുകള്, സ്പോക്കണ് ട്യൂട്ടോറിയലുകള് തുടങ്ങിയ പ്രമുഖ ഐ.സി.ടി. പദ്ധതികളുടെ സാങ്കേതിക വിദ്യ ഈ കരാര് പ്രകാരം ഇന്ത്യാ ഗവണ്മെന്റ് പങ്കുവെക്കും. ഇന്ത്യയിലെയും അഫ്ഗാനിസ്ഥാനിലെയും സര്വകലാശാലകളും വിദ്യാഭ്യാസ സ്ഥാപനങ്ങളും സഹകരിച്ച് സംയുക്ത മാസ്റ്റര് ഡിഗ്രി കോഴ്സുകള് ആരംഭിക്കുന്നതിനും നിര്ദേശമുണ്ട്. പാഠ്യപദ്ധതി വികസിപ്പിക്കുന്നതിനും അധ്യാപകരുടെ കഴിവു വര്ധിപ്പിക്കുന്നതിനും അഫ്ഗാനിസ്ഥാന് ഉന്നത വിദ്യാഭ്യാസ വകുപ്പു മന്ത്രാലയത്തിന് കേന്ദ്ര മനുഷ്യ വിഭവശേഷി വികസന മന്ത്രാലയം പിന്തുണ നല്കും.
വിദ്യാഭ്യാസ യോഗ്യതകളെ പരസ്പരം അംഗീകരിക്കുന്നതായി ഇരു രാജ്യങ്ങളും കരാര് ഒപ്പിടാമെന്ന് ധാരണപത്രത്തിലൂടെ പരസ്പരം സമ്മതിക്കുന്നു. അഫ്ഗാനിലെ വിദ്യാഭ്യാസ സ്ഥാപനങ്ങളില് കൂടുതല് വിദേശ വിദ്യാര്ഥികളെ ആകര്ഷിക്കുക വഴി ഇന്ത്യയില് പഠിക്കുക പദ്ധതി പ്രകാരം കുട്ടികളുടെ സഞ്ചാരം പ്രോല്സാഹിപ്പിക്കപ്പെടും എന്നു പ്രതീക്ഷിക്കപ്പെടുന്നു.
ഇരു രാജ്യങ്ങളും തമ്മില് വിദ്യാഭ്യാസ രംഗത്തുള്ള സഹകരണത്തിലെ അതിപ്രധാനമായ നാഴികക്കല്ലാണ് ഇത്.
പശ്ചാത്തലം:
വിദ്യാഭ്യാസ രംഗത്ത് ഉള്പ്പെടെ ഇന്ത്യയും അഫ്ഗാനിസ്ഥാനുമായി ഉറച്ച നയതന്ത്ര ബന്ധം ഉണ്ട്. ഇതു ശക്തിപ്പെടുത്തുന്നതിനായി ഒരു ധാരണാപത്രത്തില് ഒപ്പുവെക്കുക വഴി മനുഷ്യ വിഭവ ശേഷി വികസനത്തില് സഹകരിക്കാന് ഇരു രാജ്യങ്ങളും തീരുമാനം എടുത്തിരിക്കുകയാണ്.
നാഷണല് മിഷന് ഓണ് എജുക്കേഷന് ത്രൂ ഐ.സി.ടി.  വഴി കേന്ദ്ര മനുഷ്യവിഭവ ശേഷി വികസന മന്ത്രാലയം സാങ്കേതിക വിദ്യ കരുത്തു പകരുന്ന പഠന മുന്നേറ്റങ്ങള് പലതും ഏറ്റെടുത്തിട്ടുണ്ട്. രാജ്യത്തെ ഏറ്റവും മികച്ച അധ്യാപകര് തയ്യാറാക്കിയ ഓണ്ലൈന് കോഴ്സുകള് ചെയ്യാന് അവസരമൊരുക്കുന്ന, ഓപ്പണ് ഓണ്ലൈന് കോഴ്സുകള്ക്കായുള്ള ഇന്ത്യയുടെ സ്വന്തം എം.ഒ.ഒ.സി. വേദിയായ 'സ്വയം' അത്തരമൊരു ബൃഹദ്പദ്ധതിയാണ്. 'സ്വയം' വഴി നടത്തപ്പെടുന്ന രണ്ടായിരത്തോളം കോഴ്സുകളില് 35 ലക്ഷത്തിലേറെ വിദ്യാര്ഥികള് നാളിതുവരെ എന്റോള് ചെയ്തിട്ടുണ്ട്. ഒന്പതാം ക്ലാസ് മുതല് ബിരുദാനന്തര ബിരുദം വരെയുള്ള കോഴ്സുകളും ജീവിതകാലം മുഴുവന് പഠിക്കാവുന്ന കോഴ്സുകളും ഇവയില് ഉള്പ്പെടും. 'സ്വയം' വഴി ചെയ്യുന്ന കോഴ്സുകള്ക്കു വിദ്യാര്ഥികള്ക്ക് 20 ശതമാനം വരെ ക്രെഡിറ്റ് ട്രാന്സ്ഫറിന് അര്ഹത ഉണ്ടായിരിക്കും. ഉന്നത വിദ്യാഭ്യാസ രംഗത്തെ അധ്യാപകര്ക്കു പ്രതിവര്ഷ റിഫ്രഷര് കോഴ്സ് നല്കുന്നതിനും ഈ വേദി ഉപയോഗപ്പെടുത്തുന്നു.
ND / AKA MRD - 931
മന്ത്രിസഭ
ഇന്ത്യൻ കൗൺസിൽ ഓഫ് മെഡിക്കൽ റിസർച്ചും ജർമ്മനിയിലെ ഡി എഫ് ജിയും തമ്മിൽ ഒപ്പുവച്ച ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ചും ജർമ്മനിയിലെ ഡി എഫ് ജിയും തമ്മിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി .
ധാരണാപത്രത്തിന്റെ ലക്ഷ്യങ്ങൾ:
ടോക്സിക്കോളജി, അവഗണിക്കപ്പെട്ട ഉഷ്ണമേഖലാ രോഗങ്ങൾ , അപൂർവ രോഗങ്ങൾ, പരസ്പര താൽപ്പര്യമുള്ള മറ്റേതെങ്കിലും മേഖലകൾ എന്നിവയുൾപ്പെടെയുള്ള രംഗങ്ങളിലെ വൈദ്യ ശാസ്ത്ര /ആരോഗ്യ ഗവേഷണ മേഖലകളിലെ സഹകരണം.
സാമ്പത്തിക പ്രത്യാഘാതങ്ങൾ:
ശാസ്ത്ര ഗവേഷണത്തിലും സാങ്കേതിക വികസനത്തിലുമുള്ള സഹകരണത്തിൽ ശാസ്ത്ര ഗവേഷണ പദ്ധതികളുടെ സംയുക്ത ധനസഹായവും ഗവേഷകരുടെ കൈമാറ്റം, സംയുക്ത സെമിനാറുകൾ, സിമ്പോസിയങ്ങൾ , ശില്പശാലകൾ എന്നിവയുടെ ധനസഹായവും ഉയർന്ന ശാസ്ത്രീയ നിലവാരമുള്ളതും ശാസ്ത്രത്തിന്റെ പുരോഗതിക്ക് പ്രയോജനകരവുമായ ശാസ്ത്രീയ വീക്ഷണം. എന്നിവയും ഉൾപ്പെടുന്നു.
-ND-
(
ധനകാര്യ മന്ത്രാലയം
കസ്റ്റംസ് കാര്യങ്ങളിൽ സഹകരണത്തിനും പരസ്പര സഹായത്തിനുമായി ഇന്ത്യയും സ്പെയിനും തമ്മിലുള്ള കരാറിന് കേന്ദ്ര മന്ത്രിസഭയുടെ അംഗീകാരം
പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം, കസ്റ്റംസ് കാര്യങ്ങളിൽ സഹകരണത്തിനും പരസ്പര സഹായത്തിനുമായി ഇന്ത്യയും സ്പെയിനും തമ്മിലുള്ള കരാറിന് അംഗീകാരം നൽകി.
പ്രയോജനങ്ങൾ:
കസ്റ്റംസ് കുറ്റകൃത്യങ്ങൾ തടയുന്നതിനും അന്വേഷിക്കുന്നതിനും കസ്റ്റംസ് കുറ്റവാളികളെ പിടികൂടുന്നതിനുമായി ലഭ്യമായതും വിശ്വസനീയവും വേഗത്തിലുള്ളതും ചെലവ് കുറഞ്ഞതുമായ വിവരങ്ങളും ഇന്റലിജൻസ് ലഭ്യമാക്കാനും കരാർ സഹായിക്കും.
ഇരു രാജ്യങ്ങളിലെയും കസ്റ്റംസ് അധികാരികൾ തമ്മിൽ വിവരങ്ങൾ പങ്കുവയ്ക്കുന്നതിനും കസ്റ്റംസ് നിയമങ്ങളുടെ ശരിയായ നടത്തിപ്പിനും കസ്റ്റംസ് കുറ്റകൃത്യങ്ങൾ കണ്ടെത്തുന്നതിനും അന്വേഷണത്തിനും സഹായിക്കുന്നതിനും നിയമാനുസൃതമായ വ്യാപാരം സുഗമമാക്കുന്നതിനും കരാർ ഒരു നിയമ ചട്ടക്കൂട് നൽകും.
കരാറിൽ ഇനിപ്പറയുന്ന വ്യവസ്ഥകൾ ഉണ്ട്:
കസ്റ്റംസ് തീരുവകളുടെ ശരിയായ വിലയിരുത്തൽ, പ്രത്യേകിച്ച് കസ്റ്റംസ് മൂല്യം, താരിഫ് വർഗ്ഗീകരണം, ഇരു രാജ്യങ്ങളും തമ്മിലുള്ള വ്യാപാരം നടത്തുന്ന സാധനങ്ങളുടെ ഉത്ഭവം എന്നിവയുമായി ബന്ധപ്പെട്ട വിവരങ്ങൾ;
 പിന്തുണയ്ക്കുന്ന ഏതെങ്കിലും രേഖയുടെ ആധികാരികത;
ഇനിപ്പറയുന്നവയുടെ അവിഹിത നീക്കവുമായി ബന്ധപ്പെട്ട കസ്റ്റംസ് കുറ്റം:
ആയുധങ്ങൾ, വെടിമരുന്ന്, സ്ഫോടകവസ്തുക്കൾ, സ്ഫോടകവസ്തുക്കൾ;
ചരിത്രപരവും സാംസ്കാരികവുമായ പുരാവസ്തു മൂല്യമുള്ള കലാസൃഷ്ടികളും പുരാതന വസ്തുക്കളും;
പരിസ്ഥിതിക്കും പൊതുജനാരോഗ്യത്തിനും അപകടകരമായ വിഷ വസ്തുക്കളും മറ്റ് വസ്തുക്കളും;
ഗണ്യമായ കസ്റ്റംസ് തീരുവകൾ അല്ലെങ്കിൽ നികുതികൾക്ക് വിധേയമായ സാധനങ്ങൾ;
കസ്റ്റംസ് നിയമത്തിന് വിരുദ്ധമായ കുറ്റകൃത്യങ്ങൾ ചെയ്യുന്നതിനുള്ള പുതിയ മാർഗങ്ങളും രീതികളും.
ആരോഗ്യ, കുടുംബക്ഷേമ മന്ത്രാലയം
43.87 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 23,2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 43.87 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി.കൂടാതെ,71,40,000 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 41,12,30,353 ഡോസുകളാണ് മൊത്തം ഉപഭോഗം ആയി കണക്കാക്കുന്നത് . 2.75 കോടിയിലധികം  ) കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 146
പ്രധാനമന്ത്രിയുടെ ഓഫീസ്
മോർബിയിലെ സ്ഥിതിഗതികൾ വിലയിരുത്താൻ പ്രധാനമന്ത്രിയുടെ അധ്യക്ഷതയിൽ ഉന്നതതല യോഗം രക്ഷാ ദുരിതാശ്വാസ പ്രവർത്തനങ്ങളെ കുറിച്ച് പ്രധാനമന്ത്രിയെ ധരിപ്പിച്ചു
ദുരിതബാധിതർക്ക് സാധ്യമായ എല്ലാ സഹായവും ലഭിക്കുന്നുണ്ടെന്ന് ഉറപ്പാക്കാൻ പ്രധാനമന്ത്രി ആവശ്യപ്പെട്ടു
മോർബിയിലെ സ്ഥിതിഗതികൾ വിലയിരുത്താൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഗാന്ധിനഗറിലെ രാജ്ഭവനിൽ ഇന്ന് ഉന്നതതല യോഗം ചേർന്നു.
മോർബിയിൽ നിർഭാഗ്യകരമായ ദുരന്തം ഉണ്ടായതു മുതൽ നടന്നുകൊണ്ടിരിക്കുന്ന രക്ഷാ ദുരിതാശ്വാസ പ്രവർത്തനങ്ങൾ പ്രധാനമന്ത്രി അവലോകനം ചെയ്തു. . ദുരന്തവുമായി ബന്ധപ്പെട്ട എല്ലാ വശങ്ങളും ചർച്ച ചെയ്തു. ദുരിതബാധിതർക്ക് സാധ്യമായ എല്ലാ സഹായവും ലഭിക്കുന്നുണ്ടെന്ന് ഉറപ്പാക്കുന്നതിന് പ്രധാനമന്ത്രി ആവർത്തിച്ചു് ഊന്നൽ നൽകി.
മുഖ്യമന്ത്രി ഭൂപേന്ദ്ര ഭായ് പട്ടേൽ, ആഭ്യന്തര സഹമന്ത്രി ഹർഷ് സംഘവി, ഗുജറാത്ത് ചീഫ് സെക്രട്ടറി, ഡിജിപി, സംസ്ഥാന ആഭ്യന്തര വകുപ്പ്, ഗുജറാത്ത് ദുരന്ത നിവാരണ അതോറിറ്റി എന്നിവയിലു ൾപ്പെടെയുള്ള ഉന്നത ഉദ്യോഗസ്ഥരും യോഗത്തിൽ പങ്കെടുത്തു.
--ND--
(
മന്ത്രിസഭ
കാര്ഷിക അടിസ്ഥാന വികസന ഫണ്ട് പ്രകാരം കേന്ദ്ര പദ്ധതികളിലെ വായ്പാ സൗകര്യത്തില് വരുത്തിയ മാറ്റങ്ങള് കേന്ദ്ര മന്ത്രിസഭ അംഗീകരിച്ചു.
കാര്ഷിക അടിസ്ഥാന സൗകര്യ ഫണ്ടിനു കീഴിലുള്ള കേന്ദ്ര പദ്ധതികളിലെ വായ്പാ സൗകര്യത്തില് വരുത്തിയ പരിഷ്കാരങ്ങള്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി:
സംസ്ഥാന ഏജന്സികള്,കാര്ഷികോല്പ്പാദന വിപണന സമിതികള് , സഹകരണ സംഘങ്ങളുടെ ദേശീയ, സംസ്ഥാന ഏകോപന സമിതികള്, കര്ഷക ഉല്പാദന സംഘടനകളുടെ ഏകോപന സമിതികള് , സ്വാശ്രയ സംഘങ്ങളുടെ ഏകോപന സമിതികള് എന്നിവയിലേക്ക് വാായ്പാ സൗകര്യ അര്ഹത വ്യാപിപ്പിച്ചു.
നിലവില് ഒരേ പ്രദേശത്തു രണ്ടു കോടി രൂപ വരെ വായ്പയ്ക്കു വായ്പാ ഇളവിന് ഈ പദ്ധതി അര്ഹമാണ്. ചില കേസുകളില് ഒരേ അര്ഹതയുള്ള പദ്ധതികള് വിവിധ പ്രദേശങ്ങളില് സ്ഥാപിക്കുകയാണെങ്കില്, അത്തരം പദ്ധതികളെല്ലാം ഇപ്പോള് രണ്ടു കോടി രൂപ വരെ വായ്പാ പലിശ ഇളവിന് അര്ഹമായിരിക്കും. എങ്കിലും, സ്വകാര്യമേഖലയ്ക്ക് പരമാവധി 25 പദ്ധതികള് എന്ന പരിധി ഉണ്ടായിരിക്കും. അതേസമയം, 25 പദ്ധതികളുടെ ഈ പരിധി സംസ്ഥാന ഏജന്സികള്, ദേശീയ, സംസ്ഥാന സഹകരണ സംഘങ്ങള്, എഫ്പിഒകളുടെ ഏകോപന സമിതികള്, സ്വാശ്രയസംഘങ്ങളുടെ ഏകോപന സമിതികള് എന്നിവയ്ക്ക് ബാധകമല്ല. വ്യത്യസ്തമായ എല്ജിഡി  കോഡ് ഉള്ള ഒരു ഗ്രാമത്തിന്റെയോ പട്ടണത്തിന്റെയോ ഭൗതിക അതിര്ത്തി എന്നാണ് പ്രദേശം എന്നതുകൊണ്ട് അര്ത്ഥമാക്കുന്നത്. അത്തരം ഓരോ പദ്ധതികളും പ്രത്യേക എല്ജിഡി കോഡ് ഉള്ള ഒരു പ്രദേശത്ത് ആയിരിക്കണം.
എപിഎംസികള്ക്ക്, വ്യത്യസ്ത അടിസ്ഥാന സൗകര്യ സ്വഭാവമുള്ള ഓരോ പദ്ധതിക്കും 2 കോടി രൂപ വായ്പ നല്കും. ഉദാഹരണത്തിന്, കോള്ഡ് സ്റ്റോറേജ്, തരംതിരിക്കല്, നിലവാരമളക്കല്, ഗുണനിലവാരമളക്കല്് യൂണിറ്റുകള് എന്നിവ ഒരേ വിപണന കേന്ദ്രത്തില്ലും അനുവദിക്കും.
ഈ വിധത്തില് ഗുണഭോക്താവിനെ കൂട്ടിച്ചേര്ക്കുകയോ ഒഴിവാക്കുകയോ ചെയ്യുന്നതുമായി ബന്ധപ്പെട്ട് ആവശ്യമായ മാറ്റങ്ങള് വരുത്തുന്നതിന് കൃഷി, കര്ഷകക്ഷേമ മന്ത്രിക്ക് അധികാരം നല്കിയിട്ടുണ്ട്. അതുകൊണ്ട് പദ്ധതിയുടെ അടിസ്ഥാന മനോഭാവത്തില് മാറ്റം വരുത്താന് പാടില്ല.
വായ്പാ കാലാവധി 2025-26 വരെ 4 മുതല് 6 വര്ഷക്കാലത്തേക്കു നീട്ടി, പദ്ധതിയുടെ മൊത്തത്തിലുള്ള കാലയളവ് 2032-33 വരെ 10 മുതല് 13 വര്ഷം വരെയായും നീട്ടി.
ചെറുകിട, നാമമാത്ര കര്ഷകരിലേക്ക് ആനുകൂല്യങ്ങള് എത്തിക്കുന്നുവെന്ന് ഉറപ്പാക്കിക്കൊണ്ട് നിക്ഷേപം സൃഷ്ടിക്കുന്നതില് അനേകമടങ്ങു് പ്രഭാവം നേടാന് പദ്ധതിയിലെ മാറ്റങ്ങള് സഹായിക്കും. വിപണി ബന്ധങ്ങള് നല്കാനും വിളവെടുപ്പിനു ശേഷമുള്ള പൊതു അടിസ്ഥാനസൗകര്യത്തിന്റെ ഒരു ആവാസവ്യവസ്ഥ സൃഷ്ടിക്കാനും എപിഎംസികള് എല്ലാ കര്ഷകര്ക്കും അവസരം തുറന്നുകൊടുക്കും.
പ്രധാനമന്ത്രിയുടെ ഓഫീസ്
ജെം ഇന്ത്യ: മികച്ച പ്രകടനം കാഴ്ചവെച്ചവരെ പ്രധാനമന്ത്രി അഭിനന്ദിച്ചു
ജെം ഇന്ത്യയിലൂടെ മികച്ച പ്രകടനം നടത്തുന്നവരെ അവരുടെ ശ്രദ്ധേയമായ സംഭാവനകൾക്ക് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ക്രെത-വിക്രേത ഗൗരവ് സമ്മാന് സമരോഹ് 2023-ൽ ജെം ഇന്ത്യയുടെ മികച്ച പ്രകടനം നടത്തുന്നവരെ അംഗീകരിക്കുകയും പാരിതോഷികം നൽകുകയും ചെയ്തതായി കേന്ദ്ര വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ ട്വീറ്റ് ത്രെഡിൽ അറിയിച്ചു. 2023. വാണിജ്യ വ്യവസായ മന്ത്രാലയത്തിന്റെ ഗവണ്മെന്റ് ഇ-മാർക്കറ്റ്പ്ലേസാണ് അവാർഡ് പരിപാടി സംഘടിപ്പിച്ചത്.
ശ്രീ പീയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“ജെം ഇന്ത്യയുടെ മികച്ച പ്രകടനം കാഴ്ചവെച്ചവരുടെ ശ്രദ്ധേയമായ സംഭാവനകൾക്ക് അഭിനന്ദനങ്ങൾ. അത്തരം ശ്രമങ്ങൾ സമൃദ്ധിയിലേക്കും സ്വാശ്രയത്തിലേക്കുമുള്ള ഇന്ത്യയുടെ യാത്രയെ ശക്തിപ്പെടുത്തുന്നു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
പോസ്റ്റല് ലൈഫ് ഇന്ഷുറന്സ്: പിഴ കൂടാതെ പ്രീമിയം അടയ്ക്കാനുള്ള തീയതി ഏപ്രില് 30 വരെ നീട്ടി
കോവിഡ് ബാധയുടെ പശ്ചാത്തലത്തില് രാജ്യത്ത് അടച്ചുപൂട്ടല് പ്രഖ്യാപിച്ചതു കണക്കിലെടുത്ത് പോസ്റ്റല് ലൈഫ് ഇന്ഷുറന്സ്/ ഗ്രാമീണ പോസ്റ്റല് ലൈഫ് ഇന്ഷുറന്സ് പ്രീമിയം എന്നിവ അടയ്ക്കുന്നതിനുള്ള സമയപരിധി ദീര്ഘിപ്പിച്ചു. ഏപ്രില് 30 വരെയാണ് പിഴ കൂടാതെ പ്രീമിയം അടയ്ക്കാനാകുക. മാര്ച്ചില് അടയ്ക്കേണ്ട പ്രീമിയങ്ങള്ക്കാണ് ഒരുമാസം കൂടി കാലാവധി അനുവദിച്ചതെന്ന് തപാല്വകുപ്പ് അറിയിച്ചു. അവശ്യസേവനങ്ങളുടെ ഭാഗമായി രാജ്യത്ത് പോസ്റ്റ് ഓഫീസുകള് പ്രവര്ത്തിക്കുന്നുണ്ടെങ്കിലും ഉപയോക്താക്കള്ക്ക് എത്തിച്ചേരാന് ബുദ്ധിമുട്ട് അനുഭവപ്പെടുന്നുണ്ട്. ഈ അസൗകര്യം കണക്കിലെടുത്താണ് പ്രീമിയം അടയ്ക്കാനുള്ള കാലാവധി ദീര്ഘിപ്പിച്ചതെന്ന് പോസ്റ്റല് ലൈഫ് ഇന്ഷുറന്സ് ഡയറക്ടറേറ്റ് അറിയിച്ചു.
ഈ മാസം പ്രീമിയം അടയ്ക്കാന് കഴിയാത്ത 13 ലക്ഷം പേര്ക്കാണ് ഇതിന്റെ ആനുകൂല്യം ലഭിക്കുക. ഇതില് 7.5 ലക്ഷം പേരും ഗ്രാമീണ പോസ്റ്റല് ലൈഫ് ഇന്ഷുറന്സ് ഉപയോക്താക്കളും 5 .5 ലക്ഷം പേർ പോസ്റ്റല് ലൈഫ് ഇന്ഷുറന്സ് ഉപയോക്താക്കളുമാണ് . കഴിഞ്ഞ മാസം 42 ലക്ഷം പോളിസി ഉടമകളാണ് പ്രീമിയം അടച്ചത്. എന്നാല് ഈമാസം ഇതുവരെ 29 ലക്ഷം പേര്ക്കു മാത്രമാണ് പ്രീമിയം അടയ്ക്കാന് കഴിഞ്ഞത്.
ലൈഫ് ഇന്ഷുറന്സ് പോര്ട്ടലില് രജിസ്റ്റര് ചെയ്ത ഉപയോക്താക്കള് ഓൺലൈനായി പ്രീമിയം അടയ്ക്കാനുള്ള സൗകര്യം ഉപയോഗപ്പെടുത്തണമെന്നും തപാല് വകുപ്പ് അറിയിച്ചു.
(Visitor Counter : 137
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 72.21 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5.16 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 57 ലക്ഷത്തിലേറെ ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
72,21,17,085
ഉടൻ ലഭ്യമാക്കുന്നത്
57,56,240
ബാക്കിയുള്ളത്
5,16,66,835
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 72.21 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 57 ലക്ഷത്തിലേറെ  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 5.16 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 178.55 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 24.62 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.65%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,921 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 63,878
പ്രതിവാര രോഗസ്ഥിരീകരണ നിരക്ക് 0.84 %
കഴിഞ്ഞ 24 മണിക്കൂറിനിടെ നല്കിയ 24.62l ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 178.55 കോടി  പിന്നിട്ടു. 2,06,52,074 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,01,981
രണ്ടാം ഡോസ് 99,73,554
കരുതല് ഡോസ് 42,29,049
മുന്നണിപ്പോരാളികള്
ഒന്നാം ഡോസ് 1,84,10,265
രണ്ടാം ഡോസ് 1,74,55,444
കരുതല് ഡോസ് 63,53,448
15-18 പ്രായപരിധിയിലുള്ളവര്
ഒന്നാം ഡോസ് 5,52,63,296
രണ്ടാം ഡോസ് 3,01,57,910
18-44 പ്രായപരിധിയിലുള്ളവര്
ഒന്നാം ഡോസ് 55,23,68,002
രണ്ടാം ഡോസ് 44,83,30,464
45-59 പ്രായപരിധിയിലുള്ളവര്
ഒന്നാം ഡോസ് 20,23,64,644
രണ്ടാം ഡോസ് 18,10,79,986
60നുമേല് പ്രായമുള്ളവര്
ഒന്നാം ഡോസ് 12,64,84,390
രണ്ടാം ഡോസ് 11,27,69,772
കരുതല് ഡോസ് 99,24,735
കരുതല് ഡോസ് 2,05,07,232
ആകെ 1,78,55,66,940
കഴിഞ്ഞ 24 മണിക്കൂറിനുള്ളില് 11,651 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,78,721 ആയി.
ദേശീയ രോഗമുക്തി നിരക്ക് 98.65% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,921 പേര്ക്കാണ്.
നിലവില് 63,878 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.15 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 9,40,905 പരിശോധനകള് നടത്തി. ആകെ 77.19 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.84 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.63 ശതമാനമാണ്.
-ND-
(Visitor Counter : 141
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 7, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 190 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 20,303 പേർ; ചികിത്സയിലുള്ളത് ആകെ രോഗബാധിതരുടെ 0.05%
കഴിഞ്ഞ 24 മണിക്കൂറിനിടെ 3,168 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,54,416 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 3,805 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.78%; പ്രതിവാര രോഗസ്ഥിരീകരണ നിരക്ക് 0.79%
ആകെ നടത്തിയത് 83.03 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,87,544 പരിശോധനകൾ
RRTN
ആഭ്യന്തരകാര്യ മന്ത്രാലയം
ദേശീയ ദുരന്തനിവാരണ അതോറിറ്റിയുടെ 17 -ാമത് സ്ഥാപക ദിനം കേന്ദ്ര ആഭ്യന്തര മന്ത്രി ശ്രീ അമിത് ഷാ നാളെ ഉദ്ഘാടനം ചെയ്യും
ന്യൂ ഡൽഹി, സെപ്റ്റംബർ 27, 2021
ദേശീയ ദുരന്തനിവാരണ അതോറിറ്റിയുടെ  17-ാമത് സ്ഥാപക ദിനം നാളെ ന്യൂ ഡൽഹിയിൽ കേന്ദ്ര ആഭ്യന്തര മന്ത്രി ശ്രീ അമിത് ഷാ ഉദ്ഘാടനം ചെയ്യും. 'ഹിമാലയൻ മേഖലയിലെ ദുരന്ത സംഭവങ്ങളുടെ തുടർ പ്രഭാവം' എന്നതാണ് ഈ വർഷത്തെ സ്ഥാപക ദിന പ്രമേയം. കേന്ദ്ര ആഭ്യന്തര സഹമന്ത്രിമാരായ ശ്രീ നിത്യാനന്ദ് റായ്, ശ്രീ അജയ് കുമാർ മിശ്ര, ശ്രീ നിസിത് പ്രമാണിക് എന്നിവരും ചടങ്ങിൽ പങ്കെടുക്കും.
ഹിമാലയൻ മേഖലയിലെ ഉരുൾപൊട്ടൽ, മേഘവിസ്ഫോടനം, ഭൂകമ്പം, ഹിമ തടാകം പൊട്ടി ഉണ്ടാകുന്ന വെള്ളപ്പൊക്കം  എന്നിവയുൾപ്പെടെയുള്ള ദുരന്ത സംഭവങ്ങളുടെ തുടർ പ്രഭാവത്തെ കുറിച്ച് സാങ്കേതിക വിദഗ്ധർ ചർച്ചകൾ നടത്തും.
എൻഡിഎംഎ അംഗങ്ങളും ഉദ്യോഗസ്ഥരും, ആഭ്യന്തര മന്ത്രാലയത്തിലെ മുതിർന്ന ഉദ്യോഗസ്ഥർ, എൻഡിആർഎഫ്, എൻഐഡിഎം, കേന്ദ്ര ഗവൺമെന്റ് മന്ത്രാലയങ്ങൾ/വകുപ്പുകൾ, സംസ്ഥാന ഗവൺമെൻറുകൾ, സംസ്ഥാന ദുരന്തനിവാരണ അതോറിറ്റികൾ, വിവിധ സംസ്ഥാനങ്ങളിലെ അഗ്നി, വനം വകുപ്പുകൾ എന്നിവയിലെ പ്രതിനിധികൾ, സാധാരണക്കാർ, എൻഡിഎംഎയിലെ മുൻ അംഗങ്ങൾ ഉപദേശക സമിതി അംഗങ്ങൾ തുടങ്ങിയവർ പരിപാടിയിൽ പങ്കെടുക്കും.
RRTN/SKY